UNANG LINGGO PAGKARAAN NG PENTECOSTÉS introito Sal. 12, 6 O Panginoon, ako'y tumiwala sa Iyong kagandahang-loob: nagalak ang aking puso sa Iyong pagliligtas: ako'y aawit sa Panginoon, sapagka't ginawan Niya ako ng sagana. Sal. 12, 1. Hanggang kailan, O Panginoon, Iyong kalilimutan ako magpa- kailanman? Hanggang kailan ikukubli Mo ang Iyong mukha sa akin? Luwalhati. colecta O Dios na tibay ng mga nananalig sa Iyo, maawain Kang dumalo sa aming mga dalangin: at sapagka't kung wala Ka ay walang magagawa ang lumilipas na kahi- naan, itulot Mo ang saklolo ng Iyong biyaya: upang sa pagtupad namin sa Iyong mga utos, ay kasiyahan Mo kami sa aming kalooban at paggawa. Alang-alang kay. Pagbasa mula sa sulat ni San Juan Apóstol. 1 Jn. 4, 8-21 M ga pinakamamahal: Ang Dios ay pag-ibig. Dito nahayag ang pag-ibig ng Dios sa atin, sapagka't sinugo ng Dios ang Kanyang bugtong na Anak sa sanlibutan upang tayo'y mabuhay sa pamamagitan Niya. Narito ang pag-ibig, hindi sa tayo'y umi- big sa Dios, kundi Siya ang unang umibig sa atin, at sinugo ang Kanyang Anak na pampalubagloob sa ating mga kasalanan. Mga pinakamamahal, kung tayo'y inibig ng Dios nang gayon, ay nararapat na mangag-ibigan din naman tayo. Ang sino man ay hindi nakakita kailan man sa Dios: kung tayo'y nangag-iibigan, ang Dios ay nana- nahan sa atin, at ang Kanyang pag-ibig ay nagiging sakdal sa atin: Dito'y nakikilala natin na tayo'y nangananahan sa Kanya at Siya'y sa atin, sapagka't binigyan Niya tayo ng Kanyang Espíritu. At nakita natin at sinasaksihan na sinugo ng Ama ang Anak upang maging Mananakop ng sanlibutan. Ang sino mang nagpapahayag na si Jesús ay Anak ng Dios, ang Dios ay nananahan sa kanya, at siya'y sa Dios. At ating nakilala at ating sinampalatayanan ang pag-ibig ng Dios sa atin. Ang Dios ay pag-ibig; at ang nananahan sa pag-ibig ay nananahan sa Dios, at ang Dios ay nananahan sa kanya. Di- to'y naging sakdal ang pag-ibig sa atin, upang tayo'y magkaroon ng pagkakatiwala sa araw ng paghuhukom; sapagka't kung ano Siya, ay gayon din naman tayo sa sanlibu- tang ito. Walang takot sa pag-ibig: kundi ang sakdal na pag-ibig ay nagpapalayas ng takot, sapagka't ang takot ay may kaparusahan; at ang natatakot ay hindi pa pinasasak- dal sa pag-ibig. Tayo'y nagsisiibig, sapagka't siya'y unang umibig sa atin. Kung sinasa- bi ng sino man: Ako'y umiibig sa Dios, at napopoot sa kanyang kapatid, ay sinunga- ling; sapagka't ang hindi umiibig sa kanyang kapatid na kanyang nakita, ay paanong makaiibig siya sa Dios na hindi niya nakita? At ang utos na itong mula sa Kanya ay na- sa atin, na ang umiibig sa Dios ay dapat umibig sa kanyang kapatid. 1
UNANG LINGGO PAGKARAAN NG PENTECOSTÉS gradual Sal. 40, 5, 2 Aking sinabi: O Panginoon, maawa Ka sa akin: pagalingin Mo ang aking kalulu- wa; sapagka't ako'y nagkasala laban sa Iyo. v. Mapalad siya na nagpapakundangan sa kapos at sa dukha: ililigtas siya ng Panginoon sa panahon ng kaligaligan. Aleluya, aleluya. v. Sal. 5, 2. Pakapakinggan mo ang aking mga salita, O Pangi- noon: pakundanganan Mo ang aking pagbubulaybulay. Aleluya. Pagpapatuloy ng mahal na Ebanghelyo ayon kay San Lucas. Luc. 6, 36-42 N ang panahong yaon: Sinabi ni Jesús sa Kanyang mga alagad: Magmaawain kayo, gaya naman ng inyong Ama na maawain. At huwag kayong mangagsiha- tol, at hindi kayo hahatulan: at huwag kayong mangagparusa, at hindi kayo parurusa- han: mangagpalaya kayo, at kayo'y palalayain: Mangagbigay kayo, at kayo'y bibigyan; takal na mabuti, pikpik, liglig, at umaapaw, ay ibibigay nila sa inyong kandungan. Sa- pagka't sa panukat na inyong isukat ay doon kayo muling susukatin. At sinabi naman Niya sa kanila ang isang talinghaga: Mangyayari bagang umakay ang bulag sa bulag? di baga sila mangabubulid kapwa sa hukay? Hindi higit ang alagad sa kanyang guro: datapuwa't ang bawa't isa, kapag naging sakdal, ay nagiging katulad ng kanyang gu- ro. At bakit mo tinitingnan ang puwing na nasa mata ng iyong kapatid, datapuwa't hindi mo pinupuna ang tahilan na nasa iyong sariling mata? O paanong masasabi mo sa iyong kapatid: Kapatid, pabayaan mong alisin ko ang puwing na nasa iyong mata, kundi mo nakikita ang tahilan na nasa iyong sariling mata? Ikaw na mapagpaimbabaw, alisin mo muna ang tahilan na nasa iyong sariling mata, kung magkagayo'y makikita mong malinaw ang pag-aalis ng puwing na nasa mata ng iyong kapatid. ofertorio Sal. 5, 3-4 Dinggin Mo ang tinig ng aking daing, O Hari ko at Dios ko; sapagka't sa Iyo'y du- madalangin ako, O Panginoon. secreta I kasiya Mong tanggapin, nananalangin kami, O Panginoon, ang mga alay naming ipinamamanhik sa Iyo: at itulot Mong ang mga ito'y maging tulong sa amin mag- pakailanman. Alang-alang kay Jesucristong aming Panginoon. comunión Sal. 9, 2-3 Aking ipakikilala ang lahat na Iyong kagilagilalas na mga gawa: ako'y magpa- pakasaya at magpapakagalak sa Iyo: ako'y aawit ng pagpuri sa Iyong Pangalan, O Ka- taastaasan. poscomunión I tulot Mo, nananalangin kami, O Panginoon, na kaming mga pinuspos na ng ga- sinong mga handog ay makakamit nawa ng mga biyaya ng kaligtasan, at kailan- ma'y hindi tumigil nawa sa papuri sa Iyo. Alang-alang kay Jesucristong. 2